pythainlp/thai-open-data-go-th huggingface dataset:
ชื่อไทย: ปลากัดหูช้าง
ชื่อสามัญ: Siamese fighting fish (Big Ear)
ชื่อวิทยาศาสตร์: Betta splendens
วงศ์ (Family): Osphronemidae
ถิ่นกำเนิด: ได้จากการพัฒนาสายพันธุ์จากปลากัดลูกหม้อ
รายละเอียด: เป็นปลากัดที่ได้จากการพัฒนาลักษณะของครีบหู ให้มีรูปร่างเป็นสีขาวเเละใหญ่กว่าเดิมหรือเรียกว่า หูช้าง ซึ่งเกิดจาก การกลายพันธุ์ของปลากัดในอเมริกา ซึ่งดูคล้ายจะมีครีบหูเป็นสีขาวใหญ่ จึงนำเอาปลากัดที่กลายพันธุ์ที่ลักษณะของครีบมีสีขาว มาเป็นพ่อแม่พันธุ์ผสมพันธุ์กันใหม่ และเอาลูกที่ได้ใหม่คัดเลือกเอาแต่ที่มีครีบคล้าย มากที่สุดมาผสมกับปลากัดที่กลายพันธุ์จากแหล่งอื่นๆ ที่มีลักษณะคล้ายหูใหญ่มากที่สุดมาผสมกันจนได้ปลากัดจนได้ลูกรุ่นใหม่ที่มีความนิ่ง แล้วจึง ได้ปลากัดสาย พันธุ์ใหม่ที่ชื่อปลากัด หูช้าง(Big Ear) ซึ่งไม่ได้เกิดจากความจงใจ แต่เกิดจากปลากลายพันธุ์มาผสมพันธุ์กันจนได้ปลาที่มีลักษณะเป็นปลาครีบใหญ่
ประเภท (Catalogy): ปลากัด
ชื่อไทย: สเตอร์เจียนไซบีเรีย, สเตอร์เจียนเบลลูก้า
ชื่อสามัญ: Huso huso, Siberian sturgeon
ชื่อวิทยาศาสตร์: Acipenser baerii
วงศ์ (Family): Acipenseridae
ถิ่นกำเนิด: อาศัยได้อยู่ทั้งน้ำจืด และสามารถอพยพไปอยู่ในน้ำกร่อยหรือทะเลได้ในเขตอบอุ่นของทวีปยุโรป
รายละเอียด: ปลาสเตอร์เจียน เป็นปลาที่มนุษย์ใช้เป็นอาหารมานานแล้ว โดยเฉพาะอย่างยิ่งไข่ปลา ที่เรียกว่า "คาเวียร์" ซึ่งนับเป็นอาหารราคาแพงที่สุดชนิดหนึ่งของโลก
ปลาสเตอร์เจียน มีรูปร่างคล้ายปลาฉลาม มีหนามแหลมสั้น ๆ บริเวณหลัง หัว และเส้นข้างลำตัวไว้เพื่อป้องกันตัว มีหนวดทั้งหมด 2 คู่อยู่บริเวณปลายจมูก ปลายหัวแหลม ปากอยู่ใต้ลำตัว ลำตัวไม่มีเกล็ด ภายในปากไม่มีฟัน ตามีขนาดเล็ก ซึ่งหนวดของปลาสเตอร์เจียนนี้มีหน้าที่สัมผัสและรับคลื่นกระแสไฟฟ้าขณะที่ว่ายน้ำ เนื่องจากไม่สามารถมองเห็นวัตถุที่อยู่ด้านใต้ของลำตัว เพราะฉะนั้นหนวดเหล่านี้มีหน้าที่เหมือนมือที่คอยสัมผัสกับสิ่งของที่อยู่ข้างใต้ของตัวเอง หากินตามพื้นน้ำโดยอาหารได้แก่ สัตว์น้ำขนาดเล็กต่าง ๆ สเตอร์เจียนจะพบแต่เฉพาะซีกโลกทางเหนือซึ่งเป็นเขตหนาวเท่านั้น ได้แก่ ทวีปเอเชียตอนเหนือและตะวันออก, ทวีปยุโรปตอนเหนือ และทวีปอเมริกาเหนือตอนบน เช่น อะแลสกา, แคนาดา และบางส่วนในสหรัฐอเมริกา สถานะปัจจุบันของปลาชนิดนี้ในธรรมชาติใกล้สูญพันธุ์เต็มที แต่ปัจจุบันสามารถเพาะขยายพันธุ์ได้แล้วในบางชนิด
ปลาสเตอร์เจียน มีทั้งหมด 27 ชนิด ใน 3 สกุล โดยชนิดที่ใหญ่ที่สุดคือ ปลาฮูโซ่ (Huso huso) พบในรัสเซีย สามารถโตเต็มที่ได้ถึง 5 เมตร หนักกว่า 900 กิโลกรัม และมีอายุยืนยาวถึง 210 ปี นับเป็นปลาที่มีอายุยืนยาวที่สุดในโลก เท่าที่มีการบันทึกมา และเป็นชนิดที่ให้ไข่รสชาติดีที่สุดและแพงที่สุดด้วย ส่วนชนิดที่เล็กที่สุดคือ ปลาสเตอร์เจียนแคระ (Pseudoscaphirhynchus hermanni) ที่โตเต็มที่มีขนาดไม่ถึง 1 ฟุตเสียด้วยซ้ำ
นอกจากนี้แล้ว ปลาสเตอร์เจียนยังนิยมเลี้ยงเป็นปลาสวยงามอีกด้วยในประเทศไทย ปลาสเตอร์เจียนชนิด ปลาสเตอร์เจียนไซบีเรีย (Acipenser baerii) ได้มีการทดลองเลี้ยงในโครงการบ้านเล็กในป่าใหญ่ดอยคำ อันเป็นโครงการในพระราชดำริของพระบาทสมเด็จพระเจ้าอยู่หัว ที่อำเภอเวียงแหง ที่หน่วยวิจัยประมงบนพื้นที่สูงดอยอินทนนท์ อำเภอจอมทอง และศูนย์วิจัยและพัฒนาประมงน้ำจืดเชียงใหม่ อำเภอสันทราย จังหวัดเชียงใหม่ ซึ่งผลการทดลองเป็นไปได้อย่างดี
ประเภท (Catalogy): ปลาต่างประเทศขนาดใหญ่
ชื่อไทย: ปลาปักเป้าแคระ
ชื่อสามัญ: Dwarf pufferfish
ชื่อวิทยาศาสตร์: Carinotetraodon travancoricus
วงศ์ (Family): Tetraodontidae
ถิ่นกำเนิด: แม่น้ำแพมบา ในรัฐเกรละ ทางตอนใต้ของประเทศอินเดีย
รายละเอียด: เป็นปลาปักเป้าขนาดเล็กที่นิยมเลี้ยงในตู้พรรณไม้น้ำ ใช้กำจัดหอยตัวเล็กๆที่เกิดในตู้พรรณไม้น้ำ เป็นปลาที่มีมีอุปนิสัยไม่ดุร้าย สามารถเลี้ยงรวมกันหลายๆตัว หรือเลี้ยงกับปลาอื่นได้ โดยปลาปักเป้าแคระนี้เป็นปลาปักเป้าที่มีขนาดเล็กที่สุดในบรรดาปลาปักเป้าทั้งหมด เมื่อโตเต็มที่มีขนาดเฉลี่ยไม่เกิน 3.5 ซม. โดยเพศผู้มีขนาดใหญ่กว่าเพศเมีย ลักษณะเด่น มีพื้นลำตัวสีเหลืองทองปนเขียวอ่อน มีดวงสีดำขนาดใหญ่มีขอบสีเหลืองทองกระจายทั่วลำตัว ด้านท้องมีสีขาวจนถึงเหลือง ตามีลักษณะกลมโต ครีบหลังและครีบก้นอยู่ตรงข้ามและขนานกันพอดี สามารถอาศัยอยู่ได้ทั้งในน้ำกร่อยและน้ำจืด และเป็นปลาที่เลี้ยงง่าย สามารถกินอาหารเม็ด หรือหอยที่เกิดในตู้ และเป็นปลาที่ได้รับความนิยมอย่างมากในตลาดปลาบ้านเรา  
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ไบเคอร์
ชื่อสามัญ:  Bichir
ชื่อวิทยาศาสตร์: polypterus senegalus
วงศ์ (Family): Polypteridae
ถิ่นกำเนิด: ลุ่มน้ำต่าง ๆ ในแอฟริกากลาง 
รายละเอียด: เป็นตระกูลปลาโบราฯมีรูปร่างเรียวยาวคล้ายงูหรือปลาไหล มีความยาวโตเต็มที่เฉลี่ย 30 ซม. มีส่วนหัวที่เล็ก ขากรรไกรเล็ก กรามบนยื่นยาวกว่ากรามล่าง ตามีขนาดเล็ก โดยปลาไบเคอร์ชนิดนี้เป็นปลาไบเคอร์ชนิดที่นิยมเลี้ยงกันเป็นปลาสวยงามมากที่สุด และแพร่หลายมากที่สุด สามารถเพาะขยายพันธุ์ได้เป็นสีต่าง ๆ หลากหลายออกไปจากสีดั้งเดิมที่เป็นอยู่ คือ สีเขียวมะกอก ทั้งสีทองหรือสีเผือกตาแดง หรือแม้กระทั่งสีแพลทินัม รวมถึงเป็นปลาที่มีลำตัวสั้นกว่าปกติ หรือมีครีบหลังที่ยาวกว่าปกติด้วย
ประเภท (Catalogy): ปลาต่างประเทศขนาดใหญ่
ชื่อไทย: ซิวกาแล็กซี่
ชื่อสามัญ: Galaxy rasbora, Celestial pearl danio
ชื่อวิทยาศาสตร์: Danio margaritatus
วงศ์ (Family): Cyprinidae
ถิ่นกำเนิด: ทะเลสาบอินเล ในประเทศพม่า
รายละเอียด: เป็นปลาซิวขนาดเล็กและมีราคาต่อตัวค่อนข้างสูง มีขนาดเฉลี่ยประมาณ 1.5 - 2 ซม. นิยมเลี้ยงเป็นฝูงในตู้พรรณไม้น้ำ มีสีสันสวยงามมาก โดยบริเวณลำตัวจะมีสีน้ำตาลถึงดำเข้ม และมีลายจุดสีเหลืองถึงสีทองกระจายอยู่ทั่วลำตัวคล้ายกับหมู่ดาวยามค่ำคืน เป็นที่มาของชื่อ ครีบทุกครีบยกเว้นครีบหู มีลายแถบสีแดงส้ม ขอบดำตัดกับสีขาวใสของครีบอย่างสวยงาม ปลาซิวชนิดนี้ถูกค้นพบครั้งแรกในเดือนสิงหาคม ค.ศ. 2006 ในพื้นที่กำจัดใกล้กับทะเลสาบอินเล ในประเทศพม่า ภายหลังจากมีการค้นพบแล้ว ความต้องการที่จะนำมาเป็นปลาสวยงามนั้นได้พุ่งสูงขึ้นอย่างมาก ทำให้มีปริมาณปลาถูกจับจากแหล่งน้ำในธรรมชาติมากขึ้น ทำให้ในเดือนกุมภาพันธ์ ค.ศ. 2007 ทางรัฐบาลพม่าจึงห้ามมีการส่งออกปลาชนิดนี้ ด้วยเกรงว่าจะสูญพันธุ์
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ซิวหนู
ชื่อสามัญ:  Least rasbora, Exclamation-point rasbora
ชื่อวิทยาศาสตร์: Boraras urophthalmoides
วงศ์ (Family): Cyprinidae
ถิ่นกำเนิด: พื้นที่ชุ่มน้ำชายฝั่งทะเลใกล้ปากแม่น้ำเจ้าพระยา ในที่ราบลุ่มภาคกลางของประเทศไทย และในภูมิภาคอินโดจีน
รายละเอียด: เป็นปลาซิวขนาดเล็ก มีขนาดเฉลี่ยประมาณ 1.5-2 ซม.นิยมเลี้ยงเป็นฝูงในตู้พรรณไม้น้ำ ลำตัวมีสีส้มจนถึงส้มอมแดง มีแถบสีดำพาดผ่านบริเวณกลางลำตัว บริเวณโคนหางมีจุดสีดำ ในธรรมชาติเป็นปลาที่ชอบอยู่รวมกันเป็นฝูงบริเวณผิวน้ำ ในสภาพน้ำเป็นกรดเล็กน้อย เช่นในป่าพลุ
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ซิวเพชรน้อย
ชื่อสามัญ: Dwarf rasbora
ชื่อวิทยาศาสตร์: Boraras maculatus
วงศ์ (Family): cyprinidae
ถิ่นกำเนิด: ป่าพรุ บางพื้นที่ในภาคตะวันออก และภาคใต้ของประเทศไทย
รายละเอียด: เป็นปลาซิวขนาดเล็ก มีขนาดเฉลี่ยประมาณ 2 ซม. ถูกพบครั้งแรกที่ป่าพรุในอำเภอท่าใหม่ จังหวัดจันทบุรี และยังพบที่ป่าพรุทางตอนใต้ของไทยอีกด้วย ชอบอยู่รวมกันเป็นฝูง นิยมเลี้ยงเป็นฝูงในตู้พรรณไม้น้ำได้อย่างสวยงาม ลักษณะลำตัวเพรียวยาวมีสีน้ำตาอ่อนถึงแดงส้ม มีจุดแต้มสีดำขนาดใหญ่บริเวณเกือบกึ่งกลางลำตัว รวมถึงโคนครีบก้นและครีบหาง ครีบหลังมีสีแดงสด ที่โคนเป็นสีดำคล้ำ มีเกล็ดขนาดใหญ่ ส่วนหัวมีขนาดเล็ก ตาโต และปากเล็ก ในการเลี้ยงควรเลี้ยงในน้ำที่เป็นกรดเล็กน้อย ในช่วงpH 5-6
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ตะเพียนแคระ
ชื่อสามัญ: Pygmy barb
ชื่อวิทยาศาสตร์: Oreichthys parvus
วงศ์ (Family): cyprinidae
ถิ่นกำเนิด: แหล่งน้ำที่มีพืชน้ำขึ้นอย่างหนาแน่นในป่าที่ราบต่ำหรือป่าพรุในภาคตะวันออก และภาคใต้ไทย 
รายละเอียด: เป็นปลาน้ำจืดในวงศ์ปลาตะเพียนที่มีขนาดเล็กมีขนาดเฉลี่ย 3-4 ซม. สามารถนำมาเลี้ยงในตู้พรรณไม้น้ำได้ มีลำตัวเพรียวยาวกว่าปลาตะเพียนทั่วไป ลักษณะลำตัวมีสีเหลืองจนถึงสีน้ำตาลอ่อน เกล็ดมีขนาดใหญ่มีสีดำที่โคนของเกล็ด ส่วนปลายครีบหลังมีสีดำคล้ำ ตัวผู้มีครีบหลังใหญ่กว่าตัวเมีย ครีบก้นมีแต้มสีดำ ด้านหลังมีสีจาง ๆ มีตาที่โต ปากขนาดเล็ก และไม่มีหนวด
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ตะกรับหน้าแดง
ชื่อสามัญ: Spotted scat, Green scat, Common scat, Argusfish
ชื่อวิทยาศาสตร์: Scatophagus argus
วงศ์ (Family): Scatophagidae
ถิ่นกำเนิด: น้ำเค็ม จนถึงน้ำกร่อย
รายละเอียด: เป็นปลาสองน้ำ ซึ่งสามารถนำมาปรับสภาพเลี้ยงในน้ำจืดได้ นิยมเลี้ยงในตู้พรรณไม้น้ำเพื่อกำจัดตะใคร่น้ำ เพราะเป็นปลาที่สามารถกินตะใคร่ได้เก่งมาก มีลักษณะลำตัวสั้นแบนข้างและกว้างมาก มีสีพื้นลำตัวแตกต่างกันไปตามลักษณะแหล่งอาศัยที่พบ มีตั้งแต่สีเขียว, เทา จนถึงสีน้ำตาล หรือเหลือบส้มๆที่บริเวณหัว และหลัง จึงเป็นชื่อเรียกของตะกรับหน้าแดง มีจุดสีดำแต้มทั่วบริเวณลำตัว ในปลาเล็กมักมีแถบดำคาดทั่วบริเวณลำตัวคล้ายเสือ ครีบทุกครีบมีสีเหลืองอมเทา
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: พริสเทลล่า
ชื่อสามัญ: Pristella, X-ray tetra
ชื่อวิทยาศาสตร์: Pristella Maxillaris
วงศ์ (Family): characidae
ถิ่นกำเนิด: ประเทศเวเนซุเอลา, กายอานา, ซูรินาม, เฟรนช์เกียนา และตอนเหนือของบราซิล
รายละเอียด: เป็นปลาน้ำจืดขนาดเล็กขนาดโตเต็มที่ 4 ซม. นิยมเลี้ยงรวมกันเป็นฝูงในตู้พรรณไม้น้ำ เป็นปลาที่มีลำตัวโปร่งแสงเห็นถึงอวัยวะภายใน ครีบหลังและครีบก้นมีจุดแต้มสีดำตัดกับเหลือง ครีบหางมีสีแดงใส
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ปลาหงส์, อินซีเน็ต
ชื่อสามัญ: Flagtail prochilodus, Silver prochilodus, Flagtail characin
ชื่อวิทยาศาสตร์: Semaprochilodus taeniurus
วงศ์ (Family): characidae
ถิ่นกำเนิด: ลุ่มแม่น้ำอเมซอนในประเทศบราซิล ทวีปอเมริกาใต้
รายละเอียด: มีรูปร่างทั่วไปคล้ายปลาในวงศ์ปลาตะเพียน (Cyprinidae) มาก ดวงตากลมโต ริมฝีปากหนาและใหญ่ และปากขยับไปมาตลอดเวลา เกล็ดมีขนาดเล็กมีสีเงินแวววาว เมื่อยังเล็กจะมีลายแถบและจุดสีดำกระจายอยู่บริเวณลำตัวค่อนไปทางโคนหาง มีเกล็ดบริเวณเส้นข้างลำตัวประมาณ 48 เกล็ด โคนหางคอดเล็ก ครีบท้องมีสีแดงสด ครีบหลังมีขนาดใหญ่และตั้งชี้ขึ้น ซึ่งครีบเหล่านี้เมื่อปลาโตขึ้นจะยิ่งชี้แหลมและสีสดยิ่งขึ้น ในบางตัวปลายครีบหลังอาจแหลมยาวคล้ายปลายผืนธง ครีบหางเป็น 2 แฉก มีขนาดใหญ่ ครีบหางและครีบก้นมีลายแถบสีดำเป็นทางตรงบนพื้นสีแดง

มีขนาดโตเต็มที่ประมาณ 30 เซนติเมตร อาจใหญ่ได้ถึง 35 เซนติเมตร เป็นปลาที่ชอบอยู่รวมกันเป็นฝูงใหญ่ กินอาหารได้ทั้งพืชและสัตว์ พบกระจายพันธุ์ในลุ่มแม่น้ำอเมซอน ในทวีปอเมริกาใต้ โดยใช้ปากที่ขยับไปมาตลอดนั้นตอดอาหารจำพวกอินทรีย์วัตถุหากินตามพื้นน้ำหรือตะไคร่น้ำที่เกาะตามแก่งหินต่าง ๆ มีพฤติกรรมผสมพันธุ์หมู่และวางไข่ได้ครั้งละประมาณ 100,000 ฟอง

เป็นปลาที่ใช้บริโภคกันในท้องถิ่น และมีความสำคัญต่อมนุษย์ในแง่ของการเลี้ยงเป็นปลาสวยงาม โดยจะนิยมเลี้ยงไว้เพื่อทำความสะอาดภายในตู้เลี้ยง เพราะเป็นปลาที่เก็บเศษอาหารกินทำให้ตู้เลี้ยงสะอาดได้เป็นอย่างดี อีกทั้งยังมีความเชื่ออีกว่า เมื่อเลี้ยงคู่กับปลาอะโรวาน่าหรือปลามังกรด้วยแล้ว จะถือเป็นมงคล เหมือนหงส์คู่มังกร ซึ่งในราวปี พ.ศ. 2546-พ.ศ. 2547 ได้มีการบอกกล่าวกันเป็นทอด ๆ ในอินเทอร์เน็ตถึงคุณสมบัติของปลาชนิดนี้ ทำให้มีราคาขายพุ่งขึ้นไปเกือบตัวละ 1,000 บาท ในปลาขนาดเล็กขนาดไม่เกิน 5 นิ้ว
ประเภท (Catalogy): ปลาต่างประเทศขนาดใหญ่
ชื่อไทย: แพะสเตอร์ไบ
ชื่อสามัญ: Sterba's corydoras
ชื่อวิทยาศาสตร์: Corydoras sterbai
วงศ์ (Family): Callichthyidae
ถิ่นกำเนิด: ประเทศโบลิเวีย และประเทศบราซิล
รายละเอียด: เป็นปลาน้ำจืดขนาดเล็ก โตเต็มที่ขนาดประมาณ 6-7 ซม. เป็นปลาที่เลี้ยงง่ายมีนิสัยน่ารัก นิยมเลี้ยงในตู้พรรณไม้น้ำ ไว้เก็บกินเศษอาหารหรือตะใคร่ ลักษณะลำตัวป้อมสั้นแบนข้างเล้กน้อย ปกคลุมด้วยเกล็ดขนาดเล็กซ้อนกัน มีลายพื้นสีลำตัวคล้ายงู โดยสีพื้นเป็นสีครีมอมเขียว มีลวดลายสีน้ำตาลกระจายทั่วลำตัวคล้ายเขาวงกต ปากอยู่ทางด้านใต้มี หนวดเล็ก ๆ 2 คู่ ก้านครีบ เดี่ยวก้านแรกของครีบอกมีเงี่ยงแข็ง ครีบทุกครีบมีครีมเช่นเดียวกับสีพื้นลำตัวมีแถบสีน้ำตาลคาดตามยาวหลายๆแถว
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: พลวงชมพู
ชื่อสามัญ: Khela mahseer, Semah mahseer, River carp
ชื่อวิทยาศาสตร์: Tor douronensis
วงศ์ (Family): Cyprinidae
ถิ่นกำเนิด: จังหวัดยะลาและนราธิวาส
รายละเอียด: ปลาพลวงชมพู เป็นปลาน้ำจืดประจำท้องถิ่นจังหวัดยะลา นราธิวาส มีชื่อเรียกตามภาษาท้องถิ่นภาคใต้ว่า ปลากือเลาะห์ หรือ อีแกกือเลาะห์ เป็นปลาที่มีเนื้อรสชาติดี สามารถรับประทานได้ทั้งเกล็ด ในปัจจุบันตลาดการเลี้ยงปลาสวยงามก็กำลังเป็นที่ต้องการอย่างสูง เนื่องจากเป็นปลาที่มีความโดดเด่นในสีของเกล็ดที่มีลักษณะเป็นสีชมพู บริเวณครีบหลังและครีบหางเป็นสีแดง ลักษณะทั่วไปมีรูปร่างคล้ายปลาเวียน (Tor tambroides) ซึ่งเป็นปลาในสกุลเดียวกัน แต่ลำตัวเพรียวและเป็นทรงกระบอกมากกว่า ส่วนหัวค่อนข้างมน ริมฝีปากหนา ปากกว้างเล็กน้อย ใต้คางมีติ่งเนื้อสั้น ๆ มีหนวด 2 คู่เห็นชัดเจน ตาอยู่ค่อนไปทางด้านบนหัว เกล็ดมีขนาดใหญ่ ครีบหลังมีก้านแข็ง 1 อัน ครีบหางเว้าลึก ครีบก้นสั้น ลำตัวด้านบนมีสีคล้ำอมน้ำตาล ด้านข้างลำตัวสีเงินเหลือบชมพูหรือทอง ครีบสีคล้ำ ด้านท้องสีขาว โดยลักษณะนิสัยและความเป็นอยู่ของปลาชนิดนี้ จะเป็นปลาที่ชอบอาศัยอยู่ในบริเวณแหล่งน้ำที่น้ำไหลผ่าน มีน้ำค่อนข้างเย็น มีปริมาณออกซิเจนสูง เช่น น้ำตก หรือบริเวณต้นแม่น้ำสายหลักในพื้นที่จังหวัดยะลาและนราธิวาส โดยเฉพาะแม่น้ำปัตตานี และป่าฮาลา –บาลา ด้วยเหตุนี้จึงทำให้
ปลาพลวงชมพูได้รับการประกาศให้เป็นปลาประจำจังหวัดยะลาเป็นที่เรียบร้อยแล้วเมื่อวันที่ 19 มกราคม 2558  



ประเภท (Catalogy): ปลาไทย
ชื่อไทย: ปลากัดโรสเทล ปลากัดฮาร์ฟมูนหางกุหลาบ
ชื่อสามัญ: Siamese fighting fish (Rosetail)
ชื่อวิทยาศาสตร์: Betta splendens 
วงศ์ (Family): Osphronemidae
ถิ่นกำเนิด: เกิดจากการพัฒนาสายพันธุ์
รายละเอียด: เป็นปลากัดฮาร์ฟมูนที่เกิดจากการพัฒนาของ Halfmoon ที่ทำให้ปลามีลักษณะหางนั้นมีลักษณะเฉพาะ (การผ่าเหล่า) โดยครีบหาง มีลักษณะพิเศษคือ มีการทับซ้อนกันเหมือนกลีบดอกกุหลาบและมีราคาต่อตัวค่อนข้างสูงในต่างประเทศ 
ประเภท (Catalogy): ปลากัด
ชื่อไทย: ปลากัดหางขนนก 
ชื่อสามัญ: Siamese fighting fish (Feather-tailed/Apache)
ชื่อวิทยาศาสตร์: Betta splendens 
วงศ์ (Family): Osphronemidae
ถิ่นกำเนิด: ได้จากการพัฒนาสายพันธุ์
รายละเอียด: เป็นปลากัดฮาร์ฟมูนที่เกิดจากการพัฒนาของ Halfmoon ที่ทำให้ปลามีลักษณะของหางปลานั้น มีลักษณะเฉพาะ (การผ่าเหล่า) โดยครีบหางมีลักษณะพิเศษคือคล้ายกับขนนก แตกเป็นแฉกๆอย่างสวยงาม 
ประเภท (Catalogy): ปลากัด
ชื่อไทย: ปลาเวียน ปลายาด
ชื่อสามัญ: Thai mahseer, Greater brook carp
ชื่อวิทยาศาสตร์: Tor tambroides
วงศ์ (Family): Cyprinidae
ถิ่นกำเนิด: จังหวัดเพชรบุรี  จังหวัดกาญจนบุรี จังหวัดแม่ฮ่องสอน และจังหวัดอื่นๆในแถบภาคกลางและภาคตะวันตกและภาคใต
รายละเอียด: ปลาเวียน จัดเป็นปลาน้ำจืดของไทยที่หายากและใกล้สูญพันธุ์ มีขนาดโดยเฉลี่ยประมาณ 40-50 เซนติเมตร นอกจากจะเป็นปลาที่มีรสชาติอร่อย ปลาเวียน ยังจัดเป็นปลาสวยงามที่หายากและมีราคาแพง ปัจจุบัน พบว่า ปลาชนิดนี้มีจำนวนลดน้อยลงมาก สาเหตุเกิดจากหลายปัจจัย ไม่ว่าจะเป็นปัญหาสภาพแวดล้อมที่เสื่อมโทรมลง ไม่เอื้ออำนวยต่อการขยายพันธุ์ปลาเวียนในธรรมชาติ หรือการจับปลาเวียนขึ้นมาใช้ประโยชน์จำนวนมาก จนส่งผลให้ธรรมชาติไม่สามารถผลิตลูกพันธุ์ได้ทันต่อความต้องการ ลักษณะลำตัวจะมีสีฟ้าอมเขียว บริเวณส่วนหลังจะมีสีเขียวเข้ม หัวมีขนาดเล็กเมื่อเทียบกับลำตัว มีหนวดยาวอยู่ตรงบริเวณจะงอยปากและมุมปาก มีแผ่นปิดใต้คาง (medien lope)  ซึ่งในปลาพลวงจะไม่มี 
ปลาเวียนอาศัยอยู่ในบริเวณน้ำตกห้วย และแหล่งน้ำที่ใสสะอาด เช่น ในต้นแม่น้ำเพชรบุรีอ่างเก็บน้ำเขื่อนแก่งกระจาน จังหวัดเพชรบุรี แม่น้ำไทรโยกน้อย จังหวัดกาญจนบุรีแม่น้ำปาย จังหวัดแม่ฮ่องสอน อ่างเก็บน้ำเขื่อนรัชประภาจังหวัดสุราษฎร์ธานี ปกติปลาชนิดนี้ชอบอาศัยอยู่บริเวณต้นน้ำบนเทือกเขาเมื่อถึงฤดูฝนถึงจะอพยพย้ายถิ่นลงมาทางปากน้ำ ซึ่งหลังจากการสำรวจแล้วพบว่าจำนวนปลาเวียนในธรรมชาติลดน้อยลงจนใกล้สูญพันธุ์ กรมประมงโดยศูนย์วิจัยและพัฒนาประมงน้ำจืดเพชรบุรี จึงได้ดำเนินการศึกษาวิจัยเพาะขยายพันธุ์ปลาโดยเริ่มตั้งแต่การรวบรวมพ่อแม่พันธุ์ปลาเวียนจากธรรมชาติ วิธีการเพาะขยายพันธุ์การอนุบาลรวมถึงรูปแบบการเลี้ยงเพื่อเป็นแนวทางในการพัฒนาให้เป็นการเลี้ยงเชิงเศรษฐกิจ
ประเภท (Catalogy): ปลาไทย
ชื่อไทย: ปลากัดป่ามหาชัย
ชื่อสามัญ: Mahachai betta
ชื่อวิทยาศาสตร์: Betta mahachaiensis
วงศ์ (Family): Osphronemidae
ถิ่นกำเนิด: เขตจังหวัดสมุทรสาคร, สมุทรสงคราม, สมุทรปราการ และในเขตบางขุนเทียน ของกรุงเทพมหานคร 
รายละเอียด: มีลักษณะและรูปร่างคล้ายคลึงกับปลากัดภาคกลาง (B. splendens) มาก อีกทั้งยังมีที่อยู่อาศัยทับซ้อนกัน แต่มีความแตกต่างกันที่สีและรายละเอียดบางประการ เช่น สีของเกล็ดเป็นสีฟ้าอมเขียวหรือสีเขียวอย่างเดียวแวววาวทั้งตัว ลักษณะเกล็ดไล่เรียงตัวกันเหมือนฝักข้าวโพด บนพื้นลำตัวที่มีสีเข้มตั้งแต่น้ำตาลจนถึงดำสนิท บริเวณแก้มหรือแผ่นปิดเหงือกเป็นขีดสีฟ้า 2 ขีด ครีบอกคู่แรกที่เรียกว่า "ตะเกียบ" เส้นหน้ามีสีฟ้า ครีบหางมีทั้งกลมและปลายแหลมเหมือนใบโพมีสีฟ้า ขนาดเมื่อโตเต็มที่ประมาณ 4-5 เซนติเมตร อีกทั้งยังเป็นปลากัดในกลุ่มก่อหวอดเพียงชนิดเดียวที่พบในประเทศไทย ที่เยื่อใต้แผ่นปิดเหงือกเป็นสีดำสนิทโดยไม่มีขีดหรือแถบสีแดงมาแซมเหมือนปลากัดในกลุ่มก่อหวอดชนิดอื่น ๆ
ประเภท (Catalogy): ปลากัด
ชื่อไทย: กระเบนแบล็คไดมอนด์ (สัตว์น้ำเสริมพลัง)
ชื่อสามัญ: Black diamond ray
ชื่อวิทยาศาสตร์: Potamotrygon leopoldi "Black diamond"
วงศ์ (Family): Potamotrygonidae
ถิ่นกำเนิด: อาศัยอยู่เฉพาะแม่น้ำซิงกู ซึ่งเป็นสาขาของแม่น้ำอเมซอน ในประเทศบราซิลเท่านั้นและมีสถานะใกล้สูญพันธุ์จ
รายละเอียด: เป็นปลากระเบนที่มีจุดสีขาวมากกว่าปกติ ลำตัวรูปร่างทรงกลม พื้นลำตัวสีดำสนิท มีจุดกลมสีขาวกระจายไปทั่วลำตัวด้านบน ด้านล่างสีขาว ปลายหางมีริ้วหนังบาง ๆ ซึ่งจุดกลมเหล่านี้มีจำนวนและขนาดแตกต่างกันออกไปในปลาแต่ละตัวโดยมีจุดรอบขอบครีบถึง 3 แถว ลักษณะตัวโตเต็มที่มีขนาดประมาณ 60 เซนติเมตร และจะเป็นปลาที่มีลวดลายที่สวยงาม และเป็นเอกลักษณ์ ตรงโคนหางจะมีหนาม เรียกว่า "เงี่ยง" มีความแหลม ด้านข้างมีลักษณะเป็นหยักแบนคล้าย
ฟันเลื่อย และมักจะมีต่อมพิษที่โคนหาง

***ความเชื่อสายมูเตลู: ปลาที่มีท่าทางการว่ายน้ำพลิ้วไหวสง่างาม มีความเชื่อว่าเป็น “ปลาแห่งความโชคดี” ปัจจุบันถูกนิยมนำมาเลี้ยงเพื่อเสริมเรื่องโชคลาภ นำพาความโชคดี เงินทองมีใช้ไม่ขัดสน เสริมความร่ำรวยให้กับผู้ที่ได้ครอบครอง


ประเภท (Catalogy): ปลากระเบน
ชื่อไทย: กระเบนเพิร์ลเรย์เผือก
ชื่อสามัญ: Albino Pearl ray 
ชื่อวิทยาศาสตร์: Potamotrygon jabuti. "Albino pearl"
วงศ์ (Family): Potamotrygonidae
ถิ่นกำเนิด: ได้จากการพัฒนาสายพันธุ์
รายละเอียด: ลักษณะพื้นลำตัวสีเหลืองอ่อนหรือขาว มีลวดลายที่เป็นเอกลักษณ์ คือมีลายคล้ายโซ่สลับซับซ้อน สีเหลืองสวยงามตัดกับสีพื้นขาว เป็นปลาที่ค่อนข้างอ่อนแอและบอบบางเลี้ยงยากปรับตัวยากต้องการน้ำที่มีคุณภาพดี และปัจจุบันสามารถเพาะพันธุ์ได้ในประเทศไทยได้ส่วนหนึ่ง
ประเภท (Catalogy): ปลากระเบน
ชื่อไทย: ปลาการ์ตูนส้มขาว , ปลาการ์ตูนส้ม
ชื่อสามัญ: clown anemonefish
ชื่อวิทยาศาสตร์: Amphiprion ocellaris
วงศ์ (Family): Pomacentridae
ถิ่นกำเนิด: มีการกระจายพันธุ์ในแถบอินโด-แปซิฟิก, มหาสมุทรอินเดีย, หมู่เกาะอันดามันและนิโคบาร์, ทะเลฟิลิปปิน
รายละเอียด: บริเวณลำตัวมีสีส้มเข้ม มีแถบสีขาว 3 แถบ พาดบริเวณส่วนหัว ลำตัวและบริเวณหาง ได้รับความนิยมในการเลี้ยงเป็นปลาสวยงาม ในปัจจุบันสามารถเพาะขยายพันธุ์ ได้แล้วในสถานที่เลี้ยง
ประเภท (Catalogy): ปลาทะเล
ชื่อไทย: ปลาการ์ตูนอินเดียนแดงชมพู 
ชื่อสามัญ: Pink Anemonefish
ชื่อวิทยาศาสตร์: Amphiprion perideraion
วงศ์ (Family): Pomacentridae 
ถิ่นกำเนิด: อาศัยอยู่ตามแนวปะการังทั่วไป ประเทศไทยพบได้เฉพาะในอ่าวไทย  
รายละเอียด: ลำตัวตัวมีสีชมพูอมเหลือง มีแถบสีขาวพาดบริเวณโคนครีบหลังตามความยาวลำตัวตั้งแต่หัวจรดหาง และมีแถบสีขาวอีก 1 แถบพาดขวางลำตัวบริเวณหลังตา ขนาดโตเต็มที่ประมาณ 10 เซนติเมตร พบอยู่ตามแนวปะการังทั่วไป อาศัยอยู่กับดอกไม้ทะเลได้หลายชนิด
ประเภท (Catalogy): ปลาทะเล
ชื่อไทย: ปลาการ์ตูนแดง หรือ ปลาการ์ตูนแก้มหนาม
ชื่อสามัญ: Spinecheek anemonefish
ชื่อวิทยาศาสตร์: Premnas biaculeatus
วงศ์ (Family):  Pomacentridae 
ถิ่นกำเนิด: พบได้ตามรอบนอกของแนวปะการัง และส่วนที่เป็นแนวปะการังลาดชันมักอาศัยอยู่กับดอกไม้ทะเลชนิด Entacmaea qu
รายละเอียด: ลำตัวตัวมีสีส้มแดง เมื่ออายุมากขึ้นสีจะแดงมากขึ้นจนเป็นสีแดงเข้มอมดำ ลำตัวมีแถบพาดขวางลำตัว 3 แถบ บริเวณหลังตา กลางลำตัว และโคนหาง ลักษณะเด่นของปลาชนิดนี้คือมีหนามแหลมบริเวณใต้ตา ขนาดโตเต็มที่ประมาณ 16 เซนติเมตร
ประเภท (Catalogy): ปลาทะเล
ชื่อไทย: ปลาการ์ตูนมะเขือเทศ
ชื่อสามัญ: Tomato anemonefish
ชื่อวิทยาศาสตร์: Amphiprion frenatus  
วงศ์ (Family): Pomacentridae 
ถิ่นกำเนิด: อาศัยอยู่ตามลากูน หรือรอบนอกของแนวปะการัง มักอาศัยอยู่กับดอกไม้ทะเลชนิด Entacmaea quadricolor เคยมีร
รายละเอียด: ลำตัวตัวมีสีดำอมแดงเมื่อโตเต็มวัย ครีบทุกครีบมีสีแดง มีแถบสีขาว 1 แถบพาดขวางบริเวณหลังตา  ขนาดโตเต็มที่ประมาณ 12 เซนติเมตร ในปลาขนาดเล็กจะ มีแถบสีขาวพาดขวางลำตัว 3 แถบ ที่บริเวณหลังตา ตอนกลางของลำตัว และโคนหาง และจะหายไปเมื่อโตขึ้นเหลือเพียงลายเพียงบริเวณหลังตา  ปัจจุบันปลาที่ซื้อขายในตลาดประเทศไทยเป็นปลาที่นำเขาจากประเทศอินโดนเซีย
ประเภท (Catalogy): ปลาทะเล
ชื่อไทย: ปลาการ์ตูนลายปล้อง
ชื่อสามัญ: Clark's anemonefish
ชื่อวิทยาศาสตร์: Amphiprion clarkii 
วงศ์ (Family): Pomacentridae 
ถิ่นกำเนิด: อาศัยอยู่กับดอกไม้ทะเลหลายชนิด บางครั้งเป็นชนิดที่พบตามพื้นทราย พบได้ทั้งอ่าวไทยและอันดามัน
รายละเอียด: ลำตัวมีสีดำเข้ม ส่วนหน้าครีบอกและหางมีสีเหลือง มีแถบขาว 3 แถบ ตรงส่วนหัว ลำตัวและโคนหาง มีความผันแปรของสีสูง มีไม่ต่ำกว่า 8 รูปแบบ (ธรณ์ ,2544) จัดเป็นปลาการ์ตูนที่ใหญ่ที่สุดของประเทศไทย ขนาดโตสูงสุดประมาณ 15 เซนติเมตร
ประเภท (Catalogy): ปลาทะเล
ชื่อไทย: ปลาการ์ตูนลายปล้องหางเหลือง
ชื่อสามัญ: sebae anemonefish
ชื่อวิทยาศาสตร์: Amphiprion sebae 
วงศ์ (Family): Pomacentridae 
ถิ่นกำเนิด: พบเฉพาะฝั่งอันดามันในที่ความลึกตั่งแต่ 2-25 เมตร อาศัยอยู่กับดอกไม้ทะเลที่ฝั่งอยู่ในชนิดที่ฝั่งทราย
รายละเอียด: ลำตัวมีสีดำ ส่วนหางมีสีเหลือง มีแถบขาว 2 แถบ  แถบแรกพาดอยู่บริเวณหลังตา อีกแถบพาดผ่านท้องขึ้นมายังครีบหลัง เป็นชนิดที่หายาก มักอยู่กันเป็นคู่กับลูกเล็ก ๆ 3-4 ตัว มีนิสัยดุร้ายกับปลาอื่นที่ไม่ใช่สมาชิกในครอบครัว
ประเภท (Catalogy): ปลาทะเล
ชื่อไทย: ปลาการ์ตูนอานม้า
ชื่อสามัญ: saddleback anemonefish
ชื่อวิทยาศาสตร์: Amphiprion polymnus
วงศ์ (Family): Pomacentridae
ถิ่นกำเนิด: ในน่านน้ำไทยพบได้ทั้งฝั่งอ่าวไทยและทะเลอันดามัน
รายละเอียด: ลำตัวมีสีน้ำตาลอมดำ มีแถบขาว 2 แถบ แถบแรกอยู่ที่หลังตา อีกแถบอยู่บริเวณกลางลำตัวเป็นแถบโค้งพาดเฉียงขึ้นไปที่ครีบหลัง ลักษณะคล้ายอานม้า 

ประเภท (Catalogy): ปลาทะเล
ชื่อไทย: ปลาการ์ตูนอินเดีย
ชื่อสามัญ: yellow skunk anemonefish
ชื่อวิทยาศาสตร์: Amphiprion akallopisos 
วงศ์ (Family): Pomacentridae 
ถิ่นกำเนิด: พบได้บ่อยทางฝั่งอันดามัน ฝั่งอ่าวไทยพบได้ที่เกาะโลซิน
รายละเอียด: ลำตัวมีสีเนื้ออมเหลืองทองอมชมพู  มีแถบขาวเล็ก  ๆ  พาดผ่านบริเวณหลังตั้งแต่ปลายจมูกจนจรดครีบหาง อาศัยในที่ลึกตั้งแต่ 3 -25 เมตร ขนาดโตที่สุดประมาณ 10 – 11 เซนติเมตร อาศัยอยู่กับดอกไม้ทะเลชนิด Heteractis magnifica และ Stichodactyla mertensii อยู่รวมกันเป็นครอบครัวใหญ่
ประเภท (Catalogy): ปลาทะเล
ชื่อไทย: ปลาการ์ตูนแดงดำ
ชื่อสามัญ: red saddleback anemonefish
ชื่อวิทยาศาสตร์: Amphiprion ephippium 
วงศ์ (Family): Pomacentridae 
ถิ่นกำเนิด: อาศัยอยู่ตามแนวปะการังอ่าวไทย และทะเลอันดามัน
รายละเอียด: ปลาเต็มวัยลำตัวมีสีส้มแดงและมีปื้นสีดำขนาดใหญ่บริเวณหลัง ส่วนในวัยรุ่นจะยังไม่มีปื้นสีดำ ขนาดโตเต็มที่ประมาณ 12 เซนติเมตร  อาศัยตามแนวปะการังชายฝั่งที่เป็นพื้นทราย หรือตามส่วนลาดชันของแนวปะการัง มักอาศัยอยู่กับดอกไม้ทะเลชนิด Entacmaea quadricolor หรือ Heteractis crispa 
ประเภท (Catalogy): ปลาทะเล
ชื่อไทย: ปลาการ์ตูนเพอร์คูล่า
ชื่อสามัญ: percula anemonefish
ชื่อวิทยาศาสตร์: Amphiprion percula 
วงศ์ (Family): Pomacentridae
ถิ่นกำเนิด: คล้ายปลาการ์ตูนส้มขาวแต่ไม่พบในน่านน้ำไทย
รายละเอียด: ปลาการ์ตูนเพอร์คูลา มีลักษณะคล้ายกับปลาการ์ตูนส้มขาวอย่างมาก ลำตัวสีส้มแต่จะเข้มจัดกว่าปลาการ์ตูนส้มขาว และ มีแถบสีขาวพาดขวางลำตัว 3 แถบ บริเวณ หลังตา กลางลำตัว และคอดหาง สิ่งที่เด่นกว่าปลาการ์ตูนส้มขาวคือระหว่างแถบสีขาวกับสีส้มพื้นตัวจะมีสีดำคั้น แถบเส้นสีดำนจะกว้างกว่า ปัจจุบันมีการปรับปรุงสายพันธ์ให้มีลวดลายแปลกตา และสามารถเพราะพันธ์ได้แล้วทั้งในไทยและต่างประเทศ
ประเภท (Catalogy): ปลาทะเล
ชื่อไทย: ปลาสินสมุทรบั้ง
ชื่อสามัญ: Six - banded angelfish
ชื่อวิทยาศาสตร์: Pomacanthus sexstriatus
วงศ์ (Family): Pomacanthidae
ถิ่นกำเนิด: อาศัยอยุ่ตามกองหินใต้น้ำเกาะแก่ง แนวปะการังในอ่าวไทย และฝั่งมหาสมุทรอินเดีย 
รายละเอียด: ลำตัวแบน ครีบหลังทั้งสองตอนติดต่อกันตลอด พื้นผิวลำตัวสีไพลอ่อน บริเวณกลางตัวมีคาดสีดำจำนวน 6 แถบ
ประเภท (Catalogy): ปลาทะเล
ชื่อไทย: ปลาขี้ตังใบเรือ
ชื่อสามัญ: sailfin tang
ชื่อวิทยาศาสตร์: zebrasoma veliferum
วงศ์ (Family): Acanthuridae
ถิ่นกำเนิด: อาศัยอยุ่ตามแนวปะการังฝั่งมหาสมุทรอินเดีย 
รายละเอียด: ลำตัวแบนมากและค่อนข้างกลม ปากเล็กยื่นไปข้างหน้า ครีบหลังและครีบทวารแผ่ขยายออกใหญ่มากตั้งขึ้นเป็นรูปสามเหลี่ยมมุมมน
ประเภท (Catalogy): ปลาทะเล
ชื่อไทย: ปลาวัวหางสีชมพู
ชื่อสามัญ: Pinktail triggerfish
ชื่อวิทยาศาสตร์: Melichthys vidua (J. Richardson, 1845)
วงศ์ (Family): Balistidae
ถิ่นกำเนิด: อาศัยอยุ่ตามแนวปะการังที่มีสาหร่ายชุกชุม ตั่งแต่ระดับความลึก 5 - 60 เมตร
รายละเอียด: ลำตัวเขียวอมน้ำตาล ครีบหลังและครีบทวารสีน้ำตาลเงินขอบดำ ครีบหางช่วงแรกสีขาวและช่วงท้ายสีชมพู
ประเภท (Catalogy): ปลาทะเล
ชื่อไทย: ปลาสลิดหินนีออน
ชื่อสามัญ: Blue Velvet Damselfish
ชื่อวิทยาศาสตร์: Neoglyphidodon oxyodon
วงศ์ (Family): Pomacentridae
ถิ่นกำเนิด: อาศัยอยุ่ตามแนวปะการังฝั่งมหาสมุทรอินเดีย 
รายละเอียด: พื้นลำตัวสีฟ้าอมม่วง บริเวณหัวมีเส้นสีฟ้าคาดอยู่เหนือตาและใต้ตา ตรงกลางลำตัวมีแถบสีเหลืองคาดอยู่ 1 แถบ
ประเภท (Catalogy): ปลาทะเล
ชื่อไทย: ปลาไหลมอเรย์ปานดำ
ชื่อสามัญ: Reticulated morey
ชื่อวิทยาศาสตร์: Gymnothorax tessellata
วงศ์ (Family): Muraenidae
ถิ่นกำเนิด: อาศัยซ่อนตัวอยู่ตามซอกหินในแนวปะการังทางฝั่งทะเลอันดามัน
รายละเอียด: ลำตัวเรียวยาวคล้ายงู ไม่มีเกล็ดหุ้มและไม่มีครีบหู พื้นลำตัวสีดำแต้มด้วยลายตาข่ายสีขาวอมเหลืองอ่อน
ประเภท (Catalogy): ปลาทะเล
ชื่อไทย: ปลาวัวปิกาโซ
ชื่อสามัญ: Lagoon triggerfish
ชื่อวิทยาศาสตร์: Rhinecanthus aculeatus (Linnaeus, 1758)
วงศ์ (Family): Balistidae
ถิ่นกำเนิด: พบได้ในแถบอินโด-แปซิฟิก ในน่านน้ำไทยพบได้ทางฝั่งทะเลอันดามัน
รายละเอียด: รูปร่างกลมรีคล้ายรูปไข่ ปากมีขนาดเล็กแต่มีฟันแหลมคมส่วนหน้าและจะงอยปากยาว มีลักษณะเฉพาะ คือลวดลายบนลำตัวเป็นแถบสีสดขีดไปมา
ประเภท (Catalogy): ปลาทะเล
ชื่อไทย: ปลาวัวครีบดำ
ชื่อสามัญ: Black-fined triggerfish
ชื่อวิทยาศาสตร์: Melichthys ringens
วงศ์ (Family): Balistidae
ถิ่นกำเนิด: พบตามแนวปะการังทางฝั่งทะเลอันดามัน
รายละเอียด: ลำตัวแบนทางด้านข้าง แนวสันหลังและแนวทางด้านท้องโค้งเข้าหากันเป็นรูปไข่มุมมน ตาเล็ก ปากเล็ก ครีบหางตัด ลำตัวสีเขียวอมเหลือง
ประเภท (Catalogy): ปลาทะเล